SCB Financial Markets คาดกรอบเงินบาทวันนี้ 34.60-34.90 บ./ดอลลาร์
SCB Financial Markets คาดเงินบาทวันนี้ (9 ธ.ค.65) เคลื่อนไหวในกรอบ 34.60-34.90 บ./ดอลลาร์
SCB Financial Markets คาดเงินบาทวันนี้ (9 ธ.ค.65) เคลื่อนไหวในกรอบ 34.60-34.90 บ./ดอลลาร์
9 ธ.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้เคลื่อนไหวในกรอบ 34.60-34.90 บาท/ดอลลาร์ โดยค่าเงินดอลลาร์สหรัฐอ่อนค่าลงเมื่อเทียบกับเงินสกุลหลัก นักลงทุนประเมินแนวโน้มนโยบายของธนาคารกลางสหรัฐกับอัตราดอกเบี้ยที่สูงขึ้นอาจนำไปสู่ภาวะเศรษฐกิจถดถอย
ขณะที่ตลาดหุ้นนิวยอร์กปิดบวกเมื่อวานนี้ จากการเพิ่มขึ้นของตัวเลขผู้ยื่นขอสวัสดิการว่างงานในสหรัฐฯ ซึ่งอาจเป็นสัญญาณให้ธนาคารกลางสหรัฐชะลอการปรับขึ้นอัตราดอกเบี้ย
ด้านนักลงทุนรอดูข้อมูลดัชนีราคาผู้ผลิตประจำเดือนพฤศจิกายนที่จะรายงานในวันศุกร์ที่ 9 ธันวาคม และการประชุมนโยบายการเงินของธนาคารกลางสหรัฐวันที่ 13-14 ธันวาคมนี้